Mánudagskvöldið 16. desember kl. 20 verður boðið upp á glæsilega jólatónleika í Egilsbúð í Neskaupstað . Fram munu koma söngvararnir Pálmi Gunnarsson og Guðrún Gunnarsdóttir ásamt Unni Birnu Björnsdóttir sem er þjóðþekkt fyrir söng og fiðluleik . Úrvalshljómsveit mun annast hljóðfæraleikinn á tónleikunum . Síldarvinnslan hefur ákveðið að hvetja starfsfólk sitt til að sækja tónleikana og er því boðið að fá tvo aðgöngumiða á verði eins . Til að komast í almennilegt jólaskap er ekkert betra en að sækja góða og ljúfa jólatónleika . Starfsmenn fara inn á Eastland.is / svn og skrá sig fyrir miðum , upphæðin verður síðan skuld færð með næsta launauppgjöri . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .